text: U15-genturnar endaðu á triðja plássi
text: #000001
text: Føroyska U15-landsliðið við gentum endaði á triðja plássi í Baltic Cup 2023, sum síðstu dagarnar hevur verið í Litava. Vit høvdu møguleikan at vinna kappingina, men tóku tíverri ikki av, sigur venjarin
text: #000002
text: – Hetta var ein góð og menning kapping. Gamaní taptu vit stórt í síðsta dystinum, men tá royndu vit eisini ymiskt í okkara spælstíli, sum nokk ikki riggaði so væl. Men genturnar tordu at spæla fótbólt, og tær stríddust væl, sigur Sigtór Petersen, venjari hjá U15-landsliðnum við gentum, við heimasíðuna hjá FSF.
text: #000004
text: Við einum sigri, einum javnleiki og einum tapi, endaðu U15-genturnar á triðja plássi í ársins Baltic Cup 2023, sum júst hevur verið í Litava.
text: #000005
text: Stóri spælarin hjá Føroyum var Sigrið Hansdóttir, ið skoraði fimm av teimum átta málunum, ið føroyska liðið fekk. Kára Sigurðsson skoraði tvey mál, og Sara Benjaminsen gjørdi eitt.
text: #000007
text: – Vit fara altíð á vøllin fyri at vinna, og tann hugburðin mugu og eiga vit eisini altíð at hava. Líkamikið hvørjum vit møta. Men tá tað er sagt, so er tað ikki altíð tað viktigasta. So sum heild eri eg sera væl nøgdur. Vit høvdu møguleikan at vinna kappingina, men tóku tíverri ikki av, sigur Sigtór Petersen.
text: #000008
text: Næst á skránni hjá U15-gentunum er UEFA menningarkapping, sum verður í Albania frá 25. september til 3. oktober.
text: #000010